RUAMABERA U HIIHII 


U MOSE, MBA YER ER 


GENESE 


Kwagh u Igbetar 

1 Sha hiihii Aôndo gba Sha man 

tar. 2 Tar yô, gba lun dang, 
gbilin tsô; ime lu sha zegemnger 
man Jijingi u Aôndo gba karen sha 
kwavmnger. 3 Tsô Aôndo kaa er: 
Iwanger į lu; maa iwanger lu je. 
4 Aôndo nenge iwanger, er i doo 
yô; nahan Aôndo pav iwanger a ime. 
5 Tsô Aôndo yila iwanger er atetan, 
man ime yô, A yila er tugh. Nahan 
hingir iyange i been man pepe, ka 
iyange i hiihii je la. 

6 Aôndo shi kaa er: Kwavaôndo y 
lu hen atô u mnger, ų pav mngerem 
a mngerem. 7 Nahan Aôndo er 
kwavaôndo, A pav mngerem ma shin 
kwavaôndo a mngerem ma sha kwav- 
aôndo la; maa lu di nahan je. 8 Tsô 
Aôndo yila kwavaôndo er Sha. Na- 
han hingir iyange i been man pepe, 
ka iyange i sha uhar je la. 

9 Aôndo shi kaa er: Mngerem ma 
shin kwavaôndo ma kohol ijiir i 
môm, tareghnyaagh u due; maa lu 
di nahan je. 10 Tsô Aôndo yila 
tareghnyaagh er tar; man mngerem 
ma ma kohol mara yô, A yila ma er 
zegemnger. Aôndo nenge er i doo 
nahan yo. 11 Aôndo shi kaa er: 
Tar Yy mende toho, imendenev mbi 
wan isham man ikon i umen atam 
sha anza a i kposo kposo, a lun a 
ake kimi, sha tar; maa lu di nahan 
je. 12 Tsô toho mende sha tar, 
imendenev mbi wan isham sha anza 
a mbi; man ikon i umen atam a lun 
a ake kimi sha anza a i. Aôndo 
nenge er i doo nahan yô. 13 Nahan 
hingir iyange i been man pepe, ka 
iyange i sha utar je la. 

14 Aôndo shi kaa er: Akaa a nan 


sha er 3 pav atetan a tugh yo; 23 lu 
sha ci u akav man ashighe man 
ayange kua anyom; 15 shi 2 lu 
akaa a nan iwanger sha kwavaôndo 
Sha, er ą taan iwanger sha tar yo; 
maa lu di nahan je. 16 Tsô A6ndo 
er akaavesen a nan iwanger ahar, u 
hemban la sha u 3 lu a tahav atetan, 
u kiriki la yo, a lu a tahav tugh; kua 
asan kpaa. 17 Tsô Aôndo ver a sha 
kwavaôndo Sha, er ą taan iwanger 
sha tar, 18 3 lu a tahav atetan man 
tugh, shi 3 pav iwanger a ime kpaa. 
Aôndo nenge er i doo nahan yô. 
19 Nahan hingir iyange i been man 
pepe, ka iyange i sha unyiin je la. 

20 Aôndo shi kaa er: Mngerem 
mą mgbough a akaauma a zenden 
shimi, inyon kpaa į purugh sha tar, 
sha kwavaôndo Sha. 21 Aôndo gba 
uzegembainyamev mba shin zege- 
mnger man hanma kwagh u uma u 
zenden, u mngerem ma mgbough a 
mi sha anza a ve yô, man shi hanma 
inyon i purugh, sha inja i i. Aôndo 
nenge er i doo nahan yô. 22 Shi 
Aôndo ver ve doo doo kaa er: Mar 
nen kpishi, ngee nen, iv nen shin 
mngerem ma uzegembamngerev; i- 
nyon kpaa j seer a seer ngeen sha tar. 
23 Nahan hingir iyange i been man 
pepe, ka iyange i sha utaan je la. 

24 Aôndo shi kaa er: Tar y due a 
akaauma sha inja i a, uzendenya 
man akaa a a kper a kpela inya man 
inyamtoho i sha tar, sha anza a ve; 
maa lu di an je. 25 Aôndo er 
inyamtoho i sha tar sha anza a i, 
man uzendenya di kpaa sha anza a 
ve, man hanma kwagh u a kper a 
kpela inya sha inja na. Aôndo nenge 
er i doo nahan yô. 

26 Tsô Aôndo kaa er: Sé er or 


iwanger 3 lu sha kwavaôndo Sha, . 


1: 1 Yoh. 1; L 

sha inja i mlu Wase, sha ibeen Yase; 
ishu i shin zegemnger man inyon i 
sha man uzendenya man tar cii kua 
hanma kwagh u kpelan inya, u a 
kper a kpela sha tar kpaa, ve lu sha 
ikev ve. 27 Nahan Aôndo gba or 
sha inja i mlu Na, lu sha inja i mlu u 
Aôndo je A gba nan ye; lu nomsoor 
man kwase A gba ve ye. 28 Aôndo 
ver ve doo doo; Aôndo kaa a ve er: 
Mar nen kpishi, seer nen ngeen, iv 
nen tar, gema nen u, ų lu sha ikev 
yen; ishu i shin zegemnger man 
inyon i purugh sha kwavaôndo man 
hanma kwagh u uma u a zenden sha 
tar cii, ve lu sha ikev yen. 29 Aôndo 
shi kaa er: Nenge, M na ne hanma 
imendenegh ki wan isham, ki ki lu 
sha tar cii, man hanma kon u ityam- 
egh ki lu sha u, ki lun a ake kimi, 2 
hingir kwaghyan wen. 30 Man shi 
hanma inyam i sha tar, man hanma 
inyon i sha, man hanma kwagh u a 
kper a kpela inya u a lu uma yô, M 
na ve hanma ihuugh, kiji lu kwagh- 
yan ve; maa lu di nahan je. 31 Tsô 
Aôndo gema nenge hanma kwagh u 
Un er yô, lu u doon tsung. Nahan 
hingir iyange i been man pepe, ka 
iyange i sha ataratar je la. 


Iyange i memen, Mgbe u i gba nom 
man kwase man shi myer ui ver ye ken 


den la 
2 Nahan i kure u gban Sha man 
tar, kua akum a ve cii. 2 Sha 
iyange i sha utaankaruhar la, Aôndo 
kure tom Na u A er yo; sha iyange i 
sha utaankaruhar la, A mem tom Na 
u A er cii yo. 3 Man Aondo ver 
iyange i sha utaankaruhar la doo doo, 
A tsegha i kpaa; sha ci u lu sha i man 
Aôndo mem tom Na ci, u A er sha 

u gban a gba u la ye. 

4 Akaa angan ka mhii u akaa a 
Sha man a tar zum u i gba a je la. 
Sha iyange i TER Aðôndo er Sha 
man tar la yô, 5 ma imendenegh 
ki ken toho lu a lu sha won ga, ma 
ihuugh kpaa lu a mende ga, gadia 
TER Aôndo lu a na ura u nôô sha 
tar ga, or u kahan sule kpaa lu a lu 
ga, 6 saa di irkpiigh tsô, lu gban, 


maa or sha vuulevu u inyaagh, fehe 
nan iôĝôn i uma ken ahenga, or la 
maa hingir or u uma. 

8 TER Aôndo er sule ken Eden 
vegher u sha ityoughkitaregh, ver or 
u A er la keregh, 9 TER Aôndo 
er hanma kon u doon u nengen man 
shi u doon u yan, u mende hen inya; 
man kon u uma kpaa lu her atô sule, 
kua kon u mfe u fan kwagh u dedoo 
man kwagh u bo. 10 Ifi kpaa due 
ken Eden sha u ndôhôr sule la, ka 
haara a pav a ta agbaa a anyiin ye. 
11 Iti i u hiihii la er Pishon; ka un 
je man a ningir a wa tar u Havila 
atô, ape zenaria a lu la ye. 12 Zena- 
ria u tar la ka u doon, man iniôndo 
i balsem man iwen i oniki kpaa mba 
ker je. 13 Iti i ifi u sha uhar la er 
Gihon; ka un man a ningir tar u 
Kushi cii a we u atô la. 14 Iti 
i ifi u sha utar la er Hidekel; ka 
un a tera sha ishigh ki tar u Ashiria 
ye. Ifi u sha unyiin la ka Uferati. 
15 Tsô TER Aôndo tôô or la ver 
un ken sule u Eden, sha u a sôron 
u man a kuran u kpaa. 16 TER 
Aôndo wa or kwagh kaa er: Hanma 
kon u ken sule ne, gbaa yan u tsô, 
17 kpa kon u mfe u fan kwagh u 
dedoo man kwagh u bo la, de „ye u 
ga, gadia iyange i ú ya u la, ú kpe 


ig TER Aôndo gema kaa er: Doo 
u or nana lu tswen ga; yô, Me er nan 
orwasen u lun er nan nahan. 19 Ka 
inya, TER Aôndo er hanma inyamtoho 
man hanma inyon i sha a mi ye. 
Tsô A va a mi hen or la er Una 
nenge er nana yila ve yô; hanma 
myer u or la a yila hanma kwagh u 
uma yo, maa hingir iti na je. 20 Or 
la ii uzendenya cii ati kua i inyon i sha 
man inyamtoho kpaa cii; kpa or la 
yo, zua a or u wasen un, u lun er un 
nahan ga. 21 Tsô TER Aôndo haa 
or la mnyam tsung, a hungur mnyam; 
A dugh hwan na mom, A hide a 
inyam A kondo ijiir la. 22 Nahan 
ma | TER Aôndo gema hwan u A tsuwa 
hen or la, maa kwase a mi, va a mi 
hen or la. 23 Or la kaa er: 

Ngun yôð, ka kuhe u ikuhe yam, 

ka inyam i inyam yam je; 
nahan a yila un er kwase, 





ndôhôr tar cii ye. 7 TER Aôndo 
26, 27 Gen. 5: 1; Mt. 19: 
2 Heb, 4: 4, 10. 7 '1 Kor. 15: 45, 47. 


; Mk. 10: 6; Kol. 3: 10; Yak. 3: 9. 


2: 1-3 Eks. 20; 11. 
9 Mpase 2; 7; 22: 2, 14, 19. 

sha ci u i dugh un ken nomsoor 


yo. 

24 Ka sha ci u nahan man or ka nan 
undu ter u nan kua ngo u nan, nan 
var ken kwase u nan, ve hingir iyôgh 
i môm ye. 25 Ve uhar cii ve lu 
idyelegh, or la vea kwase na, kunya 
kôr ve ga. 


Mgbe u or hii gban ken isholibo la 
3 Iyô yô, i hemba inyamtoho i 

TER Aôndo er la cii atseregh. 
I kaa a kwase la er: Ka mimi je, 
Aôndo kaa er, né de ye atam a ma 
kon u ken sule ne gaa? 2 Tsô 
kwase la gema kaa a iyô la er: Atam 
a ikon i ken sule ne yô, i rumun er 
sẹ ya, 3 kpa atam a kon u u lu hen 
atô sule la yô, Aôndo kaa er: De ye 
nen ga, ave tsô kpaa, de benden nen 
sha min ga, sha er né kpe ga yô. 
4 Tsô iyô kaa a kwase la er: Né kpe 
je ga; 5 gadia Aôndo fa iyange i né 
ya a la, iyange la ashe aa bugh ne, 
né hingir er Aôndo nahan, né gba 
fan kwagh u dedoo man kwagh u bo. 
6 Tsô zum u kwase la nenge er kon 
la u doo u yan, man shi er u doo 
ashe kpaa, man u lu kwagh u saren 
sha u nan or kwaghfan yô, a zôr 
atam a u, a ya, shi a na nom na, u lu 
vea na la, un kpaa ya je. 7 Tsô ve 
uhar cii ashe a ve bugh, ve kav er ve 
lu idyelegh yô, nahan ve kor ika i tur, 
hingir ve akondo a zeren. 

8 Tsô ve ungwa iov i TER Aôndo, 
er lu zenden ken sule shighe u kundun 
iyol u aikighe la. Or la vea kwase 
na maa ve cia TER Aôndo, ve yer 
ken ikon i ken sule la. 

9 Tsô TER Aondo yila or la, 
pine un er: U ngu hana? 10 Un 
gema kaa er: M ungwa iov You ken 
sule, nahan cier mo iyol, sha ci u m 
lu idyelegh yô; maa m yer. 11 A 
pine un er: Ka an nan kaa u er u 
ngu idyeleghee? U ya kon u yan M 
ta icin Mer, de ye ga la, zee? 12 Or 
la gema kaa er: Kwase u U nem 
Wer a lu a mo imôngo la, ka un a 
nem atam a kon la, m ye ye. 13 Tsô 
TER Aôndo kaa a kwase la er: Ka 
nyi kwagh u er nee? Kwase la kaa 


er: Ka iyô, i tsughum, ve m ye ye. 
14 TER Aôndo kaa a iyô er: 
Er u er nahan yôð, 
u ngu a ifan iyol ken uzendenya 
cii man inyamtoho cii; 
ú kpelan a kpela iyav inya, 
man ú yaan inya gbem 
sha ayange a ou cii. 
15 Me ver ihom hen atô wou vea 
kwase, 
man hen atô u vor wou a vor 
na kpaa, 
u ua cagh u ityough, 
we di kpaa ú cagh u ikishingu- 


har. 
16 Shi A kaa a kwase la er: 
Me seer we ican tsung sha iyav 
mbu wan ou, 
ú maren sha ican je; 
isharen you ia lu sha nomu, 
ú lu sha ikev na. 
17 Shi A kaa a or la er: 
Er u ongo imo i kwase wou, 
u ye atam a kon 
u yange M ta u icin Mer, 
de ye ga la yo, 
tar u lu a ifan iyol sha ci wou, 
ka sha ican je man ú ya u, sha 
ayange a ou cii ye, 
18 usaa man usagher vea mende u 
sha mi; 
ú yaan akaamenden a ken toho; 
19 ka sha iusa i sha ishigh yough 
man ú ya kwaghyan ye, 
zan zan ú hide hen inya, 
gadia ka i, i tee, i er u min ye, 
gadia u ngu vuulevu, 
nahan ú shi ú hide ú hingir 
vuulevu. 

20 Or la gema ii kwase na iti er 
Ifa, sha ci u un a lu ngô u uuma cii 
yô. 21 TER Aôndo er or la vea 
kwase na, uriga mba akôvough, haa 
ve. 22 Man TER Aôndo kaa er: 
Nenge, or hingir er mô Wase nahan, 
sha u fan kwagh u dedoo man kwagh 
u bo; hegen yô, a de naregh uwegh 3 
tôôn ityamegh ki kon u uma ne 2 
yaan, 3 tsôron ga. 23 Tsô TER 
Aôndo dugh un ken sule u Eden kera, 
er a kahan inya i i tee, i er un min la. 
24 Nahan A zenda. or la kera, A 
gema A ver ucerubi hen sule u Eden 
vegher u sha ityoughkitaregh la, kua 





24 Mt. 19: 5; Mk. 10: 7; 1 Kor. 6: 16; Ef. 5: 31, 


4 2 Kor. 11: 3. 13 2 Kor. 11:3. 


14, 15 Mpase 12: 9; 20: 2 


3: 1 Mpase 12: 9; 20: 2. 
2. 17, 18 Heb. 


22, 24 Mpase 2: 7; 22: 2, 14, 19. 

sanker u usu u jingir, sha u kuran 
gbenda u kon u uma la. 

